CELEX: 62011TN0601
Language: sl
Date: 2011-11-30 00:00:00
Title: Zadeva T-601/11: Tožba, vložena 30. novembra 2011 – Dansk Automat Brancheforening proti Komisiji

28.1.2012   
            
            
               SL
            
            
               Uradni list Evropske unije
            
            
               C 25/63
            
         
      Tožba, vložena 30. novembra 2011 – Dansk Automat Brancheforening proti Komisiji
      (Zadeva T-601/11)
      (2012/C 25/121)
      Jezik postopka: danščina
      
         Stranki
      
      
         Tožeča stranka: Dansk Automat Brancheforening (Fredericia, Danska) (zastopniki: K. Dyekjær, T. Høg in J. Flodgaard)
      
         Tožena stranka: Evropska komisija
      
         Predlogi
      
      
                  —
               
               
                  Za ničen naj se razglasi člen 1 odločbe Komisije z dne 20. septembra 2011 v zadevi C 35/2010 (ex N 302/2010) o dajatvah na spletne igre, ki jih Kraljevina Danska namerava določiti z zakonom o davku od iger na srečo;
               
            
                  —
               
               
                  ugotovi naj se, da je člen 1 odločbe Komisije z dne 20. septembra 2011 v zadevi C 35/2010 (ex N 302/2010) o dajatvah na spletne igre, ki jih Kraljevina Danska namerava določiti z zakonom o davku od iger na srečo, ničen, ker ugotavlja, da je tak ukrep skladen z notranjim pravom na podlagi člena 107(3)(c) PDEU;
               
            
                  —
               
               
                  Komisiji naj se naložilo plačilo stroškov.
               
            
         Tožbeni razlogi in bistvene trditve
      
      Tožeča stranka v podporo svoji tožbi navaja pet tožbenih razlogov.
      
                  1.
               
               
                  Prvi tožbeni razlog: pomanjkljiva obrazložitev, in sicer ker se odločba za utemeljitev skladnosti zadevnega ukrepa – ki za spletne igre določa nižje dajatve kot za igre, ki se prirejajo v igralnih prostorih na Danskem – s členom 107(3)(c) PDEU opira na elemente, ki niso povezani z merili iz te določbe.
               
            
                  2.
               
               
                  Drugi tožbeni razlog: izpodbijano odločbo bi bilo treba razglasiti za nično zaradi bistvene kršitve postopka, in sicer ker tožeči stranki ni bila dana možnost izreči se o uporabi člena 107(3)(c) PDEU.
               
            
                  3.
               
               
                  Tretji tožbeni razlog: nepravilna uporaba prava, in sicer ker je Komisijina odločba očitno nepravilna, saj člen 107(3)(c) PDEU ne omogoča ugotavljanja skladnosti zadevnega ukrepa s Pogodbo, s čimer je Komisija prekoračila svojo pristojnost, ki izhaja iz te določbe.
               
            
                  4.
               
               
                  Četrti tožbeni razlog: prekoračitev pristojnosti, in sicer ker odločba ne temelji na ciljih, ki so podlaga za zadevno določbo.
               
            
                  5.
               
               
                  Peti tožbeni razlog: izpodbijana odločba krši načelo sorazmernosti, saj ni bilo dokazano, da ne presega to, kar je nujno.